આટલો અનુભવ ઓછો હોય એમ હવે રાજસ્થાનમાં પણ ગાય અભયારણ્ય બનાવવાની ઘોષણા કરવામાં આવી છે. દસ હજાર ગાયોને સમાવી શકાય એવા 220 હેક્ટરથી વધુ વિસ્તારમાં પ્રસરેલા અભયારણ્યના નિર્માણ માટે એક ખાનગી ટ્રસ્ટ સાથે સમજૂતિકરાર કરવામાં આવ્યા છે. રાજસ્થાનમાં ગોપાલન મંત્રાલય પણ છે, અને ગયે વરસે તેણે સ્ટેમ્પ ડ્યુટી પર દસ ટકાનો સરચાર્જ ખાસ ગૌરક્ષા માટે ઝીંક્યો હતો. બીકાનેરના નાપાસરમાં આ અભયારણ્ય બનશે અને વન્ય પશુઓ માટેના અભયારણ્યની તરાહ મુજબ જ તેની માર્ગદર્શિકાઓ ઘડાશે. ગોપાલન મંત્રી દેવાસીના જણાવ્યા મુજબ અહીં દવાખાનાની સુવિધા ઊપરાંત ઊત્તમ ગણાતું સેવણ ઘાસ ચારા માટે ગાયોને અપાશે. આગળ ઊપર આ અભયારણ્યને પ્રવાસનસ્થળ તરીકે વિકસાવવાનું પણ આયોજન છે.